Pabilyon nin Krus ni Magallanes

An Pabilyon nin Krus ni Magallanes sarong kioskong gibo sa gapo sa Siyudad nin Sugbo, Filipinas . An estruktura namumugtak sa Plaza Sugbo sa kataid kan Basilica del Santo Niño .  Ini namumugtakan nin sarong Kristiyanong krus na itinanom kan mga eksplorador kan ekspedisyon kan mga Kastila kan enot na paglibot sa kinaban, na pinangenotan ni Ferdinand Magellan, pag-abot sa Cebu sa Filipinas kan Abril 21, 1521.

Kasabay kan mga edipisyo kan simbahan asin kumbento kan Basilica del Santo Niño, an pavilion sarong pigdeklarang National Cultural Treasure of the Philippines .

 Dangog 

 Pavilion 
too|thumb|Laog kan pavilion
An Pabilyon nin Krus ni Magallanes na namumugtakan kan krus na tindalo itinogdok kan 1834 sa irarom kan kolonyal na pamamahala kan Espanya. An estruktura sarong octagonal na kiosko na gibo sa gapong korales. 

An pavilion asin an tindalo cross mismo nagkaigwa nin mga liki huli sa linog sa Bohol kan 2013 .  An orihinal na krus nakua man na naraot huli sa mga anay kan 2015.  An pavilion isinara para sa mga paghirahay asin binuksan giraray kan Marso 2016. 

Sa kisame kan laog kan pavilion, igwa nin mural na naglaladawan kan bunyag ni Rajah Humabon asin kan saiyang harong ni Fr. Pedro Valderrama asin an pagtanom nin kahoy na krus ni Fernando Magellan .   An artwork ginibo ni Jess Roa asin Serry M. Josol. 

 Krus 
An Krus ni Magellan nanonongod sa orihinal na kahoy na krus na itinanom kan mga eksplorador kan ekspedisyon kan mga Kastila kan enot na paglibot sa kinaban, na pinangenotan ni Ferdinand Magellan, pag-abot sa Cebu, Isla nin Cebu sa Filipinas kan Abril 21, 1521. 

An orihinal na krus nakabalot sa laog kan saro pang kahoy na krus na gibo sa kahoy na tindalo kan 1835. Ini tanganing protehiran an orihinal na krus sa mga tawong nagputol nin mga parte kan krus na nagtutubod na an krus igwa nin milagrosong kapangyarihan.  

An krus nginaranan na "2021 Jubilee Cross" bilang parte kan 2021 Quincentennial Commemorations sa Filipinas . 

 Designasyon 
An pavilion kaiba an Simbahan asin Kumbento kan Basilica del Santo Niño pinagsararong pigdeklarar bilang sarong National Cultural Treasure kan National Museum of the Philippines kan Abril 14, 2021. 

Toltolan